कात्तिक १५, काठमाडौं (अस) । ग्लोबल आइएमइ म्युचुअल फण्ड अन्तर्गत सञ्चालित हुने ग्लोबल आइएमई समुन्नत योजना १ को असोज मसान्तसम्ममा प्रतिइकाई खुद सम्पत्ति मूल्य रू. १० दशमलव ३४ पुगेको छ । यस योजनाको प्रति इकाई मूल्य गत भदौ मसान्तमा रू. १० दशमलव २८ रहेको थियो । असोज मसान्तमा प्राप्त भइनसकेको आम्दानी रू. १ करोड ६ लाख रहेको छ । सोही अवधिमा कुल नाफा रू. ८ करोड ७० लाख पुगेको छ ।
यस योजनाको बैङ्क मौज्दात रू. १८ करोड ८ लाख पुगेको छ । यस योजनाको ब्याज आम्दानी रू. ६८ लाख ५ हजार रहेको छ । यस योजनाले धितोपत्रमा सूचिकृत भएका १८ कमर्शियल बैङ्क, १५ डेभलपमेण्ट बैङ्क, २० माइक्रोफाइनान्स, ५ वित्त कम्पनी, ४ हाइड्रोपावर कम्पनी, ६ लाइफ इन्स्योरेन्स, ८ ननलाइफ इन्स्योरेन्स कम्पनी, ३ होटल, २ म्युचुअल फण्ड र एक प्रिफरेन्समा र दुई अन्यमा गरि रू. ६९ करोड ६९ लाख बराबर सम्पत्तिको कारोबार गरेको छ । यस योजनाको व्यवस्थापक ग्लोवल आइएमई क्यापिटल लिमिटेड रहेको छ ।